Diari Oficial de la Generalitat Valenciana


Sumari del DOGV 6692, del 16-01-2012 (2012/363)

DECRET 13/2012, de 13 de gener, del Consell, pel qual s'autoritza la implantació d'ensenyances universitàries oficials de màster a la Universitat d'Alacant.
------------------------------------------------------------------------------------------------------------------------------------------------------------

### Dades del document

Número de DOGV
:   6692

Data del DOGV
:   16-01-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/363


Data del document
:   13-01-2012

Organisme emissor
:   Conselleria d'Educació, Formació i Ocupació

Tipus de document
:   Decret

Descriptors 

:   * Universitat d'Alacant
    * universitat
    * ensenyament superior
    * centre d'ensenyament
    * legislació

DECRET 13/2012, de 13 de gener, del Consell, pel qual s'autoritza la implantació d'ensenyances universitàries oficials de màster a la Universitat d'Alacant. [2012/363]  
La Universitat d'Alacant ha sol·licitat una autorització per a impartir els ensenyances universitàries oficials que conduïxen als títols de Màster Universitari en Ciències dels Aliments i la Nutrició; Màster Universitari en Cultura de les Cures; Màster Universitari en Comunicació i Indústries Creatives; Màster Universitari en Gestió Pesquera Sostenible; Màster Universitari en Història de l'Europa Contemporània: Identitats i Integració; Màster Universitari en Enginyeria de Telecomunicació; Màster Universitari en Enginyeria Informàtica; Màster Universitari en Investigació en Ciències de la Infermeria; Màster Universitari en Nutrició Clínica i Comunitària; i Màster Universitari en Química Ambiental i Sostenible.  
La Llei Orgànica 6/2001, de 21 de desembre, d'Universitats, en l'article 37, estructura els ensenyances universitàries oficials en tres cicles (grau, màster i doctorat), i en l'article 35 disposa que per, a impartir estes ensenyances oficials i expedir els corresponents títols, amb validesa a tot el territori nacional, les universitats han de posseir l'autorització pertinent de la comunitat autònoma, segons disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyances universitàries oficials.  
  
El Consell Valencià d'Universitats i de Formació Superior va ser informat de la proposta d'implantació de les ensenyances en la sessió del dia 6 d'abril de 2011.  
Per mitjà de resolucions del Consell d'Universitats s'han verificat els respectius plans d'estudis de les ensenyances sol·licitades.   
L'Agència Valenciana d'Avaluació i Prospectiva ha emés els corresponents informes favorables.   
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyances universitàries oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Formació i Ocupació i amb la deliberació prèvia del Consell, en la reunió del dia 13 de gener de 2012,  
  
  
  
DECRETE  
  
Article 1. Autorització d'ensenyances  
S'autoritza a la Universitat d'Alacant la implantació, en el curs 2011-2012, dels ensenyances universitàries oficials de màster que s'especifiquen en l'annex del present decret.  
  
Article 2. Inscripció en el registre i efectes  
De la present autorització s'informarà el Ministeri d'Educació, Cultura i Esport, per tal que este eleve al Govern la proposta per a l'establiment del caràcter oficial dels títols i els inscriga en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyances universitàries oficials.  
  
  
Article 3. Renovació de la verificació i acreditació dels títols  
Abans del transcurs de quatre anys, a comptar des de la data de la seua verificació inicial o des de la seua última acreditació, els títols universitaris oficials de màster hauran d'haver renovat la seua acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació d'ensenyances universitàries oficials, en la redacció que fa el Reial Decret 861/2010, de 2 de juliol, que modifica l'anterior.  
  
Article 4. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
  
DISPOSICIONS ADDICIONALS  
  
Primera. Limitació al gasto  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Formació i Ocupació, i, en tot cas, haurà de ser atés amb els mitjans personals i materials de la dita universitat.   
  
Segona. Facultats d'aplicació i execució  
Es faculta la consellera d'Educació, Formació i Ocupació per a l'aplicació i execució del que disposa el present decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la seua publicació en el Diari Oficial de la Comunitat Valenciana.  
  
València, 13 de gener de 2012  
  
El president de la Generalitat,  
ALBERTO FABRA PART  
  
La consellera d'Educació, Formació i Ocupació,  
Mª. JOSÉ CATALÀ VERDET  
  
  
ANNEX  
  
MÀSTERS DE LA UNIVERSITAT D'ALACANT  
  
CURS 2011-2012  
  
1. Màster Universitari en Ciències dels Aliments i la Nutrició.  
  
2. Màster Universitari en Cultura de les Cures.  
3. Màster Universitari en Comunicació i Indústries Creatives.   
4. Màster Universitari en Gestió Pesquera Sostenible.  
5. Màster Universitari en Història de l'Europa Contemporània: Identitats i Integració.  
6. Màster Universitari en Enginyeria de Telecomunicació.  
7. Màster Universitari en Enginyeria Informàtica.  
8. Màster Universitari en Investigació en Ciències de la Infermeria.  
9. Màster Universitari en Nutrició Clínica i Comunitària.  
10. Màster Universitari en Química Ambiental i Sostenible.